Platinaheksafluoridi

Platinaheksafluoridi (PtF6) on platinan ja fluorin muodostama epäorgaaninen molekyyliyhdiste.

Ominaisuudet ja valmistus
Huoneenlämpötilassa platinaheksafluoridi on punaista kiteistä ja hygroskooppista ainetta. Yhdisteen alkeiskoppi on kuutiollinen. Platinaheksafluoridi reagoi veden kanssa ja pelkistyy Pt4+-yhdisteiksi. Platinaheksafluoridi on erittäin voimakas hapetin ja kykenee hapettamaan esimerkiksi hapen ja ksenonin yhdisteiksi [O2]+[PtF6]− ja Xe+[PtF6]−. Yhdiste reagoi myös lasin kanssa.

Platinaheksafluoridia valmistetaan kuumentamalla platinaa fluori-ilmakehässä.
Pt + 3 F2 → PtF6

Lähteet

Fluoridit
Platinayhdisteet